CELEX: 32011D0753
Language: sl
Date: 2011-11-18 00:00:00
Title: 2011/753/EU: Sklep Komisije z dne 18. novembra 2011 o pravilih in metodah izračuna za preverjanje izpolnjevanja ciljev iz člena 11(2) Direktive 2008/98/ES Evropskega parlamenta in Sveta (notificirano pod dokumentarno številko C(2011) 8165)

25.11.2011   
            
            
               SL
            
            
               Uradni list Evropske unije
            
            
               L 310/11
            
         SKLEP KOMISIJE
   z dne 18. novembra 2011
   o pravilih in metodah izračuna za preverjanje izpolnjevanja ciljev iz člena 11(2) Direktive 2008/98/ES Evropskega parlamenta in Sveta
   (notificirano pod dokumentarno številko C(2011) 8165)
   (2011/753/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               Da bi zagotovili učinkovito izpolnjevanje ciljev iz člena 11(2) Direktive 2008/98/ES, je primerno opredeliti pravila za uporabo teh ciljev.
            
         
               (2)
            
            
               Prav tako je treba določiti metode za izračun deleža komunalnih in gradbenih odpadkov ter odpadkov pri rušenju objektov, ki se pripravijo za ponovno uporabo, reciklirajo ali snovno predelajo, da bi lahko preverili in spremljali izpolnjevanje ciljev iz člena 11(2) Direktive 2008/98/ES.
            
         
               (3)
            
            
               Člen 11(2)(a) Direktive 2008/98/ES državam članicam omogoča nekaj fleksibilnosti glede tokov komunalnih odpadkov, za katere se cilji uporabljajo. Vendar je primerno opredeliti možnosti, ki jih imajo države članice na voljo, da bi razjasnili praktično uporabo preverjanja izpolnjevanja teh ciljev.
            
         
               (4)
            
            
               Da bi se izognili dodatnemu upravnemu bremenu, je treba za preverjanje izpolnjevanja ciljev iz člena 11(2) Direktive 2008/98/ES, kolikor je to mogoče, uporabiti statistične podatke o odpadkih, ki jih države članice sporočajo na podlagi Uredbe (ES) št. 2150/2002 Evropskega parlamenta in Sveta z dne 25. novembra 2002 o statistiki odpadkov (2).
            
         
               (5)
            
            
               Kadar se odpadki izvažajo iz Unije in obstajajo trdni dokazi, da je priprava za njihovo ponovno uporabo, recikliranje ali predelava potekala pod pogoji, ki so enakovredni pogojem, predpisanim z zakonodajo Unije, je treba te odpadke upoštevati pri preverjanju izpolnjevanja ciljev iz člena 11(2) Direktive 2008/98/ES.
            
         
               (6)
            
            
               Morda bo potreben ponoven pregled tega sklepa, če bodo sprejeti ukrepi za okrepitev ciljev ali če bodo določeni cilji za druge tokove odpadkov.
            
         
               (7)
            
            
               Ukrepi iz tega sklepa so v skladu z mnenjem odbora, ustanovljenega s členom 39 Direktive 2008/98/ES –
            
         SPREJELA NASLEDNJI SKLEP:
   Člen 1
   Opredelitev pojmov
   Poleg opredelitev pojmov iz člena 3 Direktive 2008/98/ES se za namene tega sklepa uporabljajo naslednje opredelitve pojmov:
   
               1.
            
            
               „gospodinjski odpadki“ pomenijo odpadke, ki nastajajo v gospodinjstvih;
            
         
               2.
            
            
               „podobni odpadki“ pomenijo odpadke, ki so po naravi in sestavi primerljivi z gospodinjskimi odpadki, brez odpadkov iz proizvodnje ter kmetijstva in gozdarstva;
            
         
               3.
            
            
               „komunalni odpadki“ pomenijo gospodinjske in podobne odpadke;
            
         
               4.
            
            
               „gradbeni odpadki in odpadki pri rušenju objektov“ pomenijo odpadke, ki ustrezajo kodam odpadkov iz poglavja 17 Priloge k Odločbi Komisije 2000/532/ES (3), brez nevarnih odpadkov in naravno prisotnega materiala, kot je opredeljen v kategoriji 170504;
            
         
               5.
            
            
               „snovna predelava“ pomeni vsak postopek predelave brez energetske predelave in ponovne predelave v materiale, ki se bodo uporabili kot gorivo;
            
         
               6.
            
            
               „zasipanje“ pomeni postopek predelave, pri katerem se ustrezni odpadki uporabijo za pridobivanje zemljišč na območjih izkopavanja ali za inženirske namene pri urejanju krajine in pri katerem so odpadki nadomestilo za materiale, ki niso odpadki.
            
         Člen 2
   Splošne zahteve
   Za preverjanje izpolnjevanja ciljev iz člena 11(2) Direktive 2008/98/ES veljajo naslednja pravila:
   
               1.
            
            
               Države članice preverijo izpolnjevanje ciljev iz člena 11(2) Direktive 2008/98/ES z izračunom teže nastalih tokov odpadkov in tokov odpadkov, ki se pripravijo za ponovno uporabo, se reciklirajo ali so bili kako drugače snovno predelani v enem koledarskem letu.
            
         
               2.
            
            
               Teža odpadkov, pripravljenih za ponovno uporabo, recikliranih ali snovno predelanih, se določi z izračunom vhodnih odpadkov, uporabljenih pri pripravi za ponovno uporabo ali pri končnih postopkih recikliranja ali drugih končnih postopkih snovne predelave. Postopek priprave pred predložitvijo odpadkov v postopek predelave ali odstranjevanja ni končni postopek recikliranja ali drug končni postopek snovne predelave. Kadar se odpadki zbirajo ločeno ali se izhodni odpadki iz naprave za razvrščanje odpadkov pošiljajo v postopke recikliranja ali druge snovne predelave brez znatnih izgub, se ti odpadki lahko štejejo za težo odpadkov, ki so pripravljeni za ponovno uporabo, reciklirani ali kako drugače snovno predelani.
            
         
               3.
            
            
               Količina odpadkov, pripravljenih za ponovno uporabo, se vključi v količino recikliranih odpadkov in se ne sporoča posebej.
            
         
               4.
            
            
               Kadar se odpadki pošljejo v drugo državo članico, da bi se pripravili za ponovno uporabo, reciklirali ali kako drugače snovno predelali, se lahko upoštevajo le pri ciljih države članice, v kateri so bili zbrani.
            
         
               5.
            
            
               Kadar se odpadki izvažajo iz Unije, da bi se pripravili za ponovno uporabo, reciklirali ali kako drugače snovno predelali, se štejejo za pripravljene za ponovno uporabo, reciklirane ali drugače snovno predelane le, kadar obstajajo trdni dokazi, da pošiljka odpadkov izpolnjuje določbe Uredbe (ES) št. 1013/2006 Evropskega parlamenta in Sveta (4) ter zlasti člena 49(2) Uredbe.
            
         
               6.
            
            
               Kadar se izračun izpolnjevanja ciljev uporablja za aerobno ali anaerobno obdelavo biološko razgradljivih odpadkov, se lahko vhodni odpadki za aerobno ali anaerobno obdelavo štejejo za reciklirane, kadar se s to obdelavo pridobi kompost ali pregnito blato, ki se, po potrebi po nadaljnji obdelavi, uporabi kot reciklirani izdelek, material ali snov za obdelavo v zemlji, ki je ugodna za kmetijstvo ali pomeni ekološko izboljšanje.
            
         Člen 3
   Komunalni odpadki
   1.   Pri preverjanju izpolnjevanja cilja v zvezi s komunalnimi odpadki iz člena 11(2)(a) Direktive 2008/98/ES države članice uporabijo cilj za eno od naslednjih možnosti:
   
               (a)
            
            
               priprava za ponovno uporabo ter recikliranje gospodinjskih odpadkov iz papirja, kovin, plastike in stekla;
            
         
               (b)
            
            
               priprava za ponovno uporabo ter recikliranje gospodinjskih odpadkov iz papirja, kovin, plastike in stekla ter drugih posameznih vrst gospodinjskih ali podobnih odpadkov iz drugih virov;
            
         
               (c)
            
            
               priprava za ponovno uporabo in recikliranje gospodinjskih odpadkov;
            
         
               (d)
            
            
               priprava za ponovno uporabo in recikliranje komunalnih odpadkov;
            
         2.   Cilj se uporablja za celotno količino odpadkov iz tokov odpadkov pri možnosti, ki jo država članica izbere v skladu z odstavkom 1 tega člena.
   3.   Država članica uporabi metodo izračuna iz Priloge I k temu sklepu, ki ustreza možnosti, ki jo izbere v skladu z odstavkom 1.
   4.   Poročila držav članic o izvajanju v zvezi s komunalnimi odpadki izpolnjujejo posebne zahteve iz prilog I in II.
   5.   Države članice obvestijo Komisijo o možnosti, ki jo izberejo v skladu z odstavkom 1 tega člena, v prvem poročilu o izvajanju iz člena 37(1) Direktive 2008/98/ES.
   6.   Država članica lahko spremeni izbrano možnost do predložitve poročila o izvajanju za leto 2020, če lahko zagotovi skladnost sporočenih podatkov.
   Člen 4
   Gradbeni odpadki in odpadki pri rušenju objektov
   1.   Pri izračunu izpolnjevanja cilja iz člena 11(2)(b) Direktive 2008/98/ES glede gradbenih odpadkov in odpadkov pri rušenju objektov države članice uporabijo metodo izračuna iz Priloge III k temu sklepu.
   2.   Poročila držav članic o izvajanju v zvezi z gradbenimi odpadki in odpadki pri rušenju objektov izpolnjujejo posebne zahteve iz Priloge III.
   3.   Količina odpadkov, uporabljenih za zasipanje, in količina odpadkov, pripravljenih za ponovno uporabo ali recikliranih ali uporabljenih za druge postopke snovne predelave, se sporočita ločeno. Ponovna predelava odpadkov v materiale, ki se bodo uporabili za zasipanje, se sporoči kot zasipanje.
   Člen 5
   Poročanje držav članic
   1.   Države članice Komisiji poročajo o svojem napredku pri izpolnjevanju ciljev iz člena 11(2) Direktive 2008/98/ES v poročilih o izvajanju iz člena 37 Direktive.
   2.   Države članice v poročilih o izvajanju navedejo podatke o stanju na področju priprave na ponovno uporabo, recikliranja in snovne predelave zadevnih tokov odpadkov za vsako leto triletnega obdobja poročanja ali za leta obdobij poročanja iz oddelka 5 Priloge I k Uredbi (ES) št. 2150/2002.
   3.   Države članice v poročilu o izvajanju za leto 2020 prikažejo izpolnjevanje ciljev iz člena 11(2) Direktive 2008/98/ES za količine zadevnih tokov odpadkov, ki so nastali in bili reciklirani ali predelani v letu 2020.
   4.   Države članice Komisiji pošljejo podatke in metapodatke, zahtevane s tem sklepom, v elektronski obliki z uporabo standarda za izmenjavo podatkov, ki ga določi Eurostat.
   Člen 6
   Naslovniki
   Ta sklep je naslovljen na države članice.
   
      V Bruslju, 18. novembra 2011
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 312, 22.11.2008, str. 3.
   
      (2)  UL L 332, 9.12.2002, str. 1.
   
      (3)  UL L 226, 6.9.2000, str. 3.
   
      (4)  UL L 190, 12.7.2006, str. 1.
   
      PRILOGA I
      
         METODE ZA IZRAČUN IZPOLNJEVANJA CILJA V ZVEZI S KOMUNALNIMI ODPADKI V SKLADU S ČLENOM 3(3) TEGA SKLEPA
      
      
                  Možnost iz člena 3(1) tega sklepa
               
               
                  Metoda izračuna
               
               
                  Posebne zahteve za poročila držav članic o izvajanju
               
            
                  Priprava za ponovno uporabo ter recikliranje gospodinjskih odpadkov iz papirja, kovin, plastike in stekla
               
               
                  Metoda izračuna 1
                  
                     
               
               
                  Države članice uporabijo nacionalne podatke. Podatki, ki izhajajo iz drugih obveznosti poročanja o odpadkih, se lahko uporabijo in prilagodijo nacionalnim razmeram. Države članice skupaj s podatki predložijo poročilo, v katerem pojasnijo, kako so bile izračunane nastale in reciklirane količine odpadkov ter kako so te količine povezane s podatki o gospodinjskih odpadkih, ki jih je treba sporočiti na podlagi Uredbe (ES) št. 2150/2002.
               
            
                  Priprava za ponovno uporabo ter recikliranje gospodinjskih odpadkov iz papirja, kovin, plastike in stekla ter drugih posameznih vrst gospodinjskih ali podobnih odpadkov
               
               
                  Metoda izračuna 2
                  
                     
               
               
                  Države članice uporabijo nacionalne podatke. Podatki, ki izhajajo iz drugih obveznosti poročanja o odpadkih, se lahko uporabijo in prilagodijo nacionalnim razmeram. Države članice skupaj s podatki predložijo poročilo, v katerem pojasnijo, kateri materiali so zajeti in iz katerih dejavnosti izvirajo, in sicer tako, da označijo ustrezna okenca v razpredelnici v Prilogi II k temu sklepu, ter kako so nastale in reciklirane količine odpadkov izračunane. Če država članica v izračun vključi hišno kompostirane odpadke, pojasni, kako so bile nastale in reciklirane količine izračunane.
                  Države članice v poročilu tudi pojasnijo, kako so te količine povezane s podatki o gospodinjskih odpadkih in odpadkih iz drugih gospodarskih dejavnostih, ki jih je treba sporočiti na podlagi Uredbe (ES) št. 2150/2002.
               
            
                  Priprava za ponovno uporabo in recikliranje gospodinjskih odpadkov
               
               
                  Metoda izračuna 3
                  
                     
               
               
                  Države članice pri sestavi poročila o reciklirani količini gospodinjskih odpadkov uporabijo nacionalne podatke. Skupaj s podatki predložijo poročilo, v katerem pojasnijo, kateri materiali so zajeti, in sicer tako, da označijo ustrezna okenca v razpredelnici v Prilogi II k temu sklepu, in kako so bile reciklirane količine odpadkov izračunane.
                  Države članice v poročilu tudi pojasnijo, kako so te količine povezane s podatki o gospodinjskih odpadkih in odpadkih iz drugih gospodarskih dejavnostih, ki jih je treba sporočiti na podlagi Uredbe (ES) št. 2150/2002.
                  Podatek o celotni količini gospodinjskih odpadkov je pridobljen iz podatkov, ki jih je treba sporočiti v skladu s točko 1.2 oddelka 8 Priloge I k Uredbi (ES) št. 2150/2002.
                  V izračun pa se ne vključijo odpadki z naslednjima kodama odpadkov:
                  
                              08.1
                           
                           
                              –
                           
                           
                              zavržena motorna vozila,
                           
                        
                              11–13
                           
                           
                              –
                           
                           
                              mulji in mineralni odpadki.
                           
                        
            
                  Priprava za ponovno uporabo in recikliranje komunalnih odpadkov
               
               
                  Metoda izračuna 4
                  
                     
               
               
                  Države članice se opirajo na statistične podatke o komunalnih odpadkih, ki se vsako leto sporočajo Komisiji (Eurostat).
               
            
   
      PRILOGA II
      
         MATERIALI IZ KOMUNALNIH ODPADKOV IN USTREZNI VIRI ZA METODE IZRAČUNA 1, 2 IN 3 IZ PRILOGE I
      
      
                   
               
               
                   
               
               
                  Vir odpadkov
               
            
                  Gospodinjstva
               
               
                  Mala podjetja
               
               
                  Restavracije in menze
               
               
                  Javne površine
               
               
                  Drugi
                  (navedite)
               
            
                  Odpadni materiali
               
               
                  Kode odpadkov v skladu z Odločbo 2000/532/ES
               
               
                   
               
               
                   
               
               
                   
               
               
                   
               
               
                   
               
            
                  Papir in karton
               
               
                  20 01 01, 15 01 01
               
               
                   
               
               
                   
               
               
                   
               
               
                   
               
               
                   
               
            
                  Kovine
               
               
                  20 01 40, 15 01 04
               
               
                   
               
               
                   
               
               
                   
               
               
                   
               
               
                   
               
            
                  Plastika
               
               
                  20 01 39, 15 01 02
               
               
                   
               
               
                   
               
               
                   
               
               
                   
               
               
                   
               
            
                  Steklo
               
               
                  20 01 02, 15 01 07
               
               
                   
               
               
                   
               
               
                   
               
               
                   
               
               
                   
               
            
                  Biološko razgradljivi kuhinjski odpadki in odpadki iz gostinskih obratov
               
               
                  20 01 08
               
               
                   
               
               
                   
               
               
                   
               
               
                   
               
               
                   
               
            
                  Navedite, ali so vključeni hišno kompostirani odpadki:
               
            
                  Biološko razgradljivi odpadki z vrtov in parkov
               
               
                  20 02 01
               
               
                   
               
               
                   
               
               
                   
               
               
                   
               
               
                   
               
            
                  Navedite, ali so vključeni hišno kompostirani odpadki:
               
            
                  Biološko nerazgradljivi odpadki z vrtov in parkov
               
               
                  20 02 02, 20 02 03
               
               
                   
               
               
                   
               
               
                   
               
               
                   
               
               
                   
               
            
                  Les
               
               
                  20 01 38, 15 01 03
               
               
                   
               
               
                   
               
               
                   
               
               
                   
               
               
                   
               
            
                  Tekstil
               
               
                  20 01 10, 20 01 11, 15 01 09
               
               
                   
               
               
                   
               
               
                   
               
               
                   
               
               
                   
               
            
                  Baterije
               
               
                  20 01 34, 20 01 33*
               
               
                   
               
               
                   
               
               
                   
               
               
                   
               
               
                   
               
            
                  Zavržena oprema
               
               
                  20 01 21*, 20 01 23*, 20 01 35*, 20 01 36
               
               
                   
               
               
                   
               
               
                   
               
               
                   
               
               
                   
               
            
                  Drugi komunalni odpadki
               
               
                  20 03 01, 20 03 02, 20 03 07, 15 01 06
               
               
                   
               
               
                   
               
               
                   
               
               
                   
               
               
                   
               
            
                  Komunalni odpadki, ki zgoraj niso navedeni (navedite)
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      PRILOGA III
      
         METODE ZA IZRAČUN IZPOLNJEVANJA CILJA V ZVEZI Z GRADBENIMI ODPADKI IN ODPADKI PRI RUŠENJU OBJEKTOV IZ ČLENA 4(1) TEGA SKLEPA
      
      
                  Metoda izračuna
               
               
                  Posebne zahteve za poročila držav članic o izvajanju
               
            
                  
                     
               
               
                  
                              1.
                           
                           
                              Poročilo o količini snovno predelanih gradbenih odpadkov in odpadkov pri rušenju objektov (števec formule) vključuje le naslednje kode Priloge k Odločbi 2000/532/ES:
                              
                                           
                                       
                                       
                                          seznam odpadkov iz poglavja 17 – gradbeni odpadki in odpadki pri rušenju objektov:
                                          17 01 01, 17 01 02, 17 01 03, 17 01 07, 17 02 01, 17 02 02, 17 02 03, 17 03 02, 17 04 01, 17 04 02, 17 04 03, 17 04 04, 17 04 05, 17 04 06, 17 04 07, 17 04 11, 17 05 08, 17 06 04, 17 08 02, 17 09 04
                                       
                                    
                                           
                                       
                                       
                                          seznam odpadkov iz podpoglavja 19 12 – odpadki iz mehanske obdelave odpadkov (npr. razvrščanje, drobljenje, stiskanje, peletiranje), če so nastali z obdelavo gradbenih odpadkov in odpadkov pri rušenju objektov:
                                          19 12 01, 19 12 02, 19 12 03, 19 12 04, 19 12 05, 19 12 07, 19 12 09
                                       
                                    Države članice v poročilu, ki ga predložijo skupaj s podatki, pojasnijo, kako so preprečile dvojno štetje odpadkov.
                           
                        
                              2.
                           
                           
                              Nastali gradbeni odpadki in odpadki pri rušenju objektov, ki se sporočijo v skladu z Uredbo (ES) št. 2150/2002, (imenovalec formule) zajemajo:
                              
                                          (a)
                                       
                                       
                                          odpadke, nastale pri dejavnostih iz oddelka F oznake NACE Rev. 2, kot je navedeno v točki 17 oddelka 8 Priloge I k navedeni uredbi, ki jih sestavljajo naslednje kode odpadkov, kot so opredeljene v oddelku 2 Priloge I k navedeni uredbi:
                                          
                                                      06.1
                                                   
                                                   
                                                      –
                                                   
                                                   
                                                      kovinski odpadki, železni
                                                   
                                                
                                                      06.2
                                                   
                                                   
                                                      –
                                                   
                                                   
                                                      kovinski odpadki, neželezni
                                                   
                                                
                                                      06.3
                                                   
                                                   
                                                      –
                                                   
                                                   
                                                      kovinski odpadki, mešani
                                                   
                                                
                                                      07.1
                                                   
                                                   
                                                      –
                                                   
                                                   
                                                      odpadki iz stekla
                                                   
                                                
                                                      07.4
                                                   
                                                   
                                                      –
                                                   
                                                   
                                                      odpadki iz plastike
                                                   
                                                
                                                      07.5
                                                   
                                                   
                                                      –
                                                   
                                                   
                                                      odpadki iz lesa
                                                   
                                                
                                    
                                          (b)
                                       
                                       
                                          celotno kategorijo odpadkov (iz vseh gospodarskih dejavnosti):
                                          
                                                      —
                                                   
                                                   
                                                      mineralni gradbeni odpadki in odpadki pri rušenju objektov,
                                                   
                                                
                                    kot je opredeljeno v Prilogi III k navedeni uredbi.
                           
                        
                              3.
                           
                           
                              Države članice lahko namesto tega predložijo poročilo o recikliranju in snovni predelavi gradbenih odpadkov in odpadkov pri rušenju objektov na podlagi lastnega sistema poročanja. V tem primeru skupaj s podatki predložijo poročilo, v katerem pojasnijo, kateri materiali so zajeti in kako so podatki povezani s podatki o gradbenih odpadkih in odpadkih pri rušenju objektov, ki jih je treba sporočiti v skladu z Uredbo (ES) št. 2150/2002. Če so podatki na podlagi sistema poročanja države članice natančnejši od podatkov, ki se zagotovijo v skladu z navedeno uredbo, se izpolnjevanje cilja oceni na podlagi podatkov iz sistema poročanja države članice.